کواﻻ لومڤور ,٦ جوﻻي – تيدق کيرا سام اد د ايبو کوتا اتاو دالم ستاديوم دان منداڤت ڤرميت ڤوليس سکاليڤون, ڤرهيمڤونن يڠ مڠڬوناکن نام ڬابوڠن ڤيليهن راي برسيه دان عاديل (برسيه) تتڤ حرام کران اي بوقله ڤرتوبوهن يڠ بردفتر
ڤنصيحه اوندڠ-اوندڠ امنو, داتوق هافاريزام هارون مڽاتاکن بهاوا مڠيکوت کڤوتوسن روس ميڠڬو لڤسن, برسيه اداله سبواه ڤرتوبوهن حرام سباڬايمان ترکاندوڠ د باوه سيکشن ٥ , اکتا ڤرتوبوهن ١٩٦٠
“جوستيرو ايت, اڤ جوا ڤرهيمڤونن اتس نام برسيه ٢.٠ ,سام اد دستاديوم دان د مان-مان مالهن ڤرميت ڤوليس دڤيروليهي سکاليڤون مک اي اکن تتڤ دإڠڬڤ ڤرهيمڤونن ڤرتوبوهن حرام,” کاتڽ
بلياو برکات دمکين سباڬاي مڠولس برکأيتن کڤوتوسن ڤڠروسي برسيه, داتوق امبيڬا سرييۏيناسان بهاوا ڤرهيمڤونن يڠ درانچڠ اکن د اداکن د جالن-جالن راي د ايبو کوتا ڤد سبتو اين ٩ جوﻻي د توکر کي لوکاسي ستاديوم.
اوجارڽا , برسيه اين هاڽ اکن داڤت منروسکن اڬيندا مريک دڠن کبنرن سکيراڽ اي مندفتر دان منداڤت کلولوسن ڤندفترن درڤد روس دان دالم ماس يڠ سام ڤيهق روس ممبتلکن ڤڠحرامن برسيه ٢:٠.
“اڤا ڤون, جلس برسيه ٢.٠ ددالڠي اوليه ڤرتي ڤمبڠکڠ دان تله ميڽالاهڬوناکان نام ڠو اتاو ‘چيۏيل سوچييتي’.
تمبه بلياو ﻻڬي ,برکنأن تيته يڠ د ڤرتوان اڬوڠ توانکو ميزان زاينل عابدين اياڽ اداله تيته ترتيڠڬي يڠ تيدق بوليه دڤربينچڠکن ﻻڬي
“چونتوهڽا, جک د اڠلاند, اڤابيل راج اتاو ڤيرمايسوريڽا برتيته, تيدق اڤ يڠ بوليه دڤرکاتاکن ﻻڬي کچوالي اکور دان طااه کڤد بڬيندا مڠاڤ د مليسيا, سباڬاي نڬارا يڠ مڠيکوتي سيستم راج برڬرلمباڬأن, راکياتڽا ماسيه ماهو مڠاداکن ڤربينچڠن ميسلڽ ماهو ميڠانجورکانڽا د ستاديوم دان سيباڬايڽا.
“بوکانکاه امبيڬا بلجر د اڠلاند مک تنتوڽ بلياو لبيه عاريف برکأيتن ڤراوندڠن,” تڬسڽ
تمبهڽ ﻻڬي ,اڤ-اڤ سهاج تيندقن يڠ دبوات برتنتڠن دڠن تيته يڠ د ڤرتوان اڬوڠ مک اياڽ اداله ڤربواتن مڽرڠ بڬيندا (واڬيڠ ور اڬاينست تهي يڠ د ڤرتوان اڬوڠ
احد ﻻلو, ايستان نڬارا تله مڠلوارکن تيته خاص اوليه يڠ د-ڤرتوان اڬوڠ توانکو ميزان زاينل عابدين ميڠينايڽا دان مڽبوت بهاوا سباڬاي مشارکت برتمدون, ستياڤ ڤرمسئلهن يڠ تيمبول هندقله دسلسايکن سچارا رونديڠن دان تيدق مڠيکوت ڤراسأن سڤرتي ڤڤاته مليو“ ياڠ دکجر تق داڤت يڠ دکيندوڠ بيرچيچيران”
بڬيندا جو مڠڬسا رعيت منومڤوکن کڤد متلمت اوتام مماجوکن نڬارا دان بوکنڽ منچيڤتا مسئله يڠ ممبوات نڬارا براد ترکبلکڠ. – ميدياومنو
bjn_Arab bjn_Arab bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab ace_Arab bjn_Arab